พุ่งต่อ! ไทยพบติด “โควิด-19” เพิ่ม 194 ราย ในปท. 172 ต่างด้าว 9 คน ดันป่วยสะสมแตะ 6,884!
พุ่งต่อ! ไทยพบติด "โควิด-19" เพิ่ม 194 ราย ในปท. 172 ต่างด้าว 9 คน ดันป่วยสะสมแตะ 6,884!
31 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (31 ธ.ค.63) ระบุพบผู้ป่วยยืนยันติดเชื้อรายใหม่ 194 ราย แบ่งเป็นผู้ติดเชื้อในประเทศ 172 ราย, ผู้ติดเชื้อจากการคัดกรองเชิงรุกเป็นแรงงานต่างด้าว 9 ราย และผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) 13 ราย
ส่งผลให้จำนวนผู้ป่วยยืนยันสะสมในประเทศ ล่าสุดอยู่ที่ 6,884 ราย แบ่งเป็นการติดเชื้อในประเทศ 4,869 ราย ติดเชื้อในกลุ่มแรงงานต่างด้าวจากการคัดกรองเชิงรุก 1,392 ราย และเป็นผู้เดินทางมาจากต่างประเทศ 2,015 ราย สถานที่กักกันที่รัฐจัดให้ 1,481 ราย รักษาหายป่วยเพิ่ม 28 ราย รักษาหายแล้วรวม 4,240 ราย ยังรักษาอยู่ในโรงพยาบาล (รพ.) 2,583 ราย เสียชีวิตสะสมคงที่ 61 ราย
